**Џејсон Њустед** (англиски: *Jason Newsted*) е американски басист и поранешен член на Металика. Се приклучил на групата во 1986 год, по смртта на Клиф Бартон, и останал таму сè до 2001. По напуштањето на Металика се посветил на неговата кариера со Екобреин, а нешто подоцна свирел и со Ози Озборн, како и со хеви метал бендот Воивод. Њустед е познат под псевдонимот ***Џејсоник***, кој го користел додека бил член на Воивод. Сопственик е на музичко студио и продуцентска куќа сместени во Калифорнија.

Музичка кариера
---------------

### Флотсам и Џетсам

Својата долгогодишна кариера, Њустед ја започнал во треш метал бендот *Flotsam and Jetsam*. Ним им се приклучил во 1982, а таму бил и главниот текстописец за нивниот прв студиски албум *Doomsday for the Deceiver*, издаден 1986 г. Тоа воедно бил и единствениот музички проект на тој бенд каде активно учествувал самиот Њустед.

### Металика

По смртта на Клиф Бартон во септември, 1986, за време на турнејата на Металика низ Шведска, групата започнала да бара нов басист. Њустед се пријавил на огласот, и бил избран помеѓу 39 различни музичари. Првиот настап во живо со новиот бенд му бил во еден ноќен паб од Калифорнија. Во првите години со групата бил често закачкан од фронтменот Џејмс Хетфилд, кој впрочем и му го измислил прекарот *Џејсон Њукид*.

Првото снимено издание со Металика му бил мини албумот *The $5.98 E.P.: Garage Days Re-Revisited*, објавен 1986, а првиот студиски албум *...And Justice for All* излегол две години подоцна. Продукцијата за споменатиот албум била на доста ниско ниво, а и самиот Џејсон истакнал дека едвај можел да го слушне басот на тој албум. Освен на тие дискови, Њустед се појавува и на наредните три студиски албуми на Металика, како и на сите ДВД, видео и филмски записи поврзани со бендот. Освен што свирел на бас гитара, Њустед бил и придружен вокал позади Џејмс Хетфилд. За време на светската турнеја од 1991 г. дури и го заменувал Хетфилд како водечки пејач на Металика додека тој бил во болница (поради изгореници на раката).

Познато е дека напишал три песна за Металика, и тоа:

* „Blackened" (*...And Justice for All*)
* „My Friend of Misery" (*Metallica*)
* „Where the Wild Things Are" (*ReLoad*)

### Разделбата со Металика

Џејсон на турнејата *Damaged Justice* (1989)
За време на еден состаник на членовите на Металика во јануари, 2001 г. незадоволен од музичкиот правец по кој се движел бендот, предложил да земат одмор од 1 година, како тој би можел да се посвети на вториот негов бенд од тоа време, Екобреин. Хетфилд и Улрих решително го одбиле тој предлог и му замерила на Њустед поради неговата работа со *Екобреин*, велејќи дека тоа одземало од силата и единството на бендот. Пред закажување на термините за снимање на албумот *St. Anger*, Њустед објавил дека ги напушта Металика. Како причина ги навел приватните и лични проблеми, како и физичката штета која ја претрпел низ годините свирејќи ја музиката што ја сакал. Нешто подоцна го издал студискиот албум со *Екобреин*. Џејмс Хетфилд однапред изјавил дека е против тој албум. За време на студиските сесии, бас гитара свирел продуцентот Боб Рок, а во 2003 г. за нов басист бил назначен Роберт Трухиљо.

> *Искрено да ви кажам, не зажалив ниту еден посто кога ја напуштив Металика. Така беше најдобро за сите. На никој не сум кажал дека жалам за одлуката, ниту пак имам намера тоа да го сторам. Тоа решение не беше воопшто лесно да се донесе, и многу размислував за тоа пред да се одлучам на тој потег. Оттогаш ниеднаш не погледнав наназад и не сум се запрашал дали постапив правилно. Едноставно така требаше да биде.* Ова го кажал Џејсон Њустед во филмот *Some Kind of Monster*.
> 
> 

Постоеле неколку шпекулации во наредните неколку години дека Њустед евентуално би се вратил во Металика, но таквите најави се покажале неточни. И покрај разделбата со Металика, Џејсон останал пријател со останатите членови. На 4 април, 2009 г. бил примен во *Rock and Roll* куќата на славните во Кливленд, Охајо. Во декември 2011 г. настапил на серијата концерти по повод 30 години од основањето на Металика, во придружба на сегашните членови на бендот.

### Воивод и Ози Озборн

По заминувањето од Металика, Џејсон започнал со работа во треш метал бендот *Воивод*. Повремено, за време на фестивалот *Озфест 2003*, го пополнувал испразнетото место на басист во бендот на Ози Озборн. Во едно интервју на Озборн за МТВ, рекол дека Њустед покажал голем ентузијазам за соработка со неговиот бенд, па дури и го споредил со Гизер Батлер, некогашниот басист на Блек Сабат. Но, до соработка не дошло, па така Њустед продолжил со *Воивод*. Со нив направил два студиски албуми, а имал и значаен придонес во снимањето на албумот *Infini* (2009), кога иако не бил формален член, сепак свирел бас гитара на сите нумери.

### Подоцнежна кариера

На 23 октомври 2006 г. за време на еден настап, Њустед претрпел полесна повреда на раката, кога ја расекол обидувајќи се да го дофати паднатото појачало од бас гитарата. За време на опоравувањето се занимавал со цртање, а по рехабилитацијата продолжил да свири. Интересно, за тоа време целосно се го засакал сликарството, и како што самиот вели: *„Преминав од правање луда и колоритна музика во создавање луди и колоритни слики*". Направил и самостојна изложба на 4 мај 2010 во Сан Франциско.

На церемонијата од април, 2009, по повод примањето на Металика во *рокенрол* Куќата на славните присуствувал и Џејсон Њустед. Во таа пригода имал и мал концертен настап со бендот, нивниот прв заеднички перформанс по последната свирка во 2000 г. На бината истовремено се појавиле и Њустед и Трухиљо, секој свирејќи на бас гитара.

Во октомври 2010 г. беше објавено дека Њустед ќе се приклучи на новоформираната супер група WhoCares, во друштво на Ијан Гилан и Џон Лорд, поранешни членови на Deep Purple, Тони Ајоми, гитарист на Блек Сабат и тапанарот Нико Мекбрејн он Ајрон Мејден. Заеднички ги сниниле песните „Out of My Mind" и „Holy Water", кои биле издадени во ЦД формат. Во декември 2012 г. Џејсон ги известил медиумите дека формирал сопствен бенд под името *Њустед*, кој во јануари следната година го издал мини албумот со 4 песни, насловен како *Метал*.

Џејсон Њустед инаку е член на колегиумот на директори и лојален поддржувач на непрофитабилната организација *Малите деца свират*, која обезбедува бесплатни музички инструменти за повеќето основни училишта низ САД.

Дискографија
------------

Екобреин
* *Echobrain* (2002)
* *Strange Enjoyment* (2002)
* *Glean* (2004) (напишал една песна, продуцент)

Флотсам и Џетсам
* *Doomsday for the Deceiver* (1986)
* *No Place for Disgrace* (1988) (напишал три песни)

Gov't Mule
* *The Deep End, Volume 2* (2002)

ИР8/Сексорутика
* *IR8 vs. Sexoturica* (2002)

Металика
* *The $5.98 E.P.: Garage Days Re-Revisited* (1987)
* *...And Justice for All* (1988)
* *Metallica* (1991)
* *Live Shit: Binge and Purge* (1993)
* *Load* (1996)
* *ReLoad* (1997)
* *Garage Inc.* (1998)
* *S&M* (1999)
* *Six Feet Down Under* (2010)

Мос
* *Electricitation* (2001)

Њустед
* *Metal (EP)* (2013)

Папа Вили
* *Unipsycho* (2002)
* *Live Lycanthropy* (2003)

Рок Стар Супернова
* *Rock Star Supernova* (2006)

Сепултура
* *Against* (1998) (Hatred Aside)

Анкл
* *Psyence Fiction* (1998)

Воивод
* *Voivod* (2003)
* *Katorz* (2006)
* *Infini* (2009)

ХуКерс
* *Out of My Mind / Holy Water* (2011)

Наводи
------

1. ↑  Ричард Бинсток (декември 2008). „Металика: Приказна за треш металот". *Guitar World*.
2. ↑  Башам, Дејвид (2000-07-10). „Известување: Фронтменот на Металика ќе пропушти неколку концерти". *MTV.com*. МТВ мрежа. Посетено на 2009-02-07.
3. ↑  „Металика повторно се обединија со Њустед по повод нивната 30-годишнина". Blog.zap2it.com. 2011-12-07. Посетено на 2012-01-07.
4. ↑  Чилдерс, Чед (15 декември 2012). „Џејсон Њустед испрати писмооткривајќи го насловот на мини албумот од неговиот нов бенд". Loudwire. Посетено на 16 декември 2012. Не се допушта закосување или задебелување во: `|publisher=` (help)
5. ↑  Чилдерс, Чед. „Џејсон Њустед го привршува првиот албум со неговиот новоформиран бенд". Loudwire. Посетено на 16 декември 2012. Не се допушта закосување или задебелување во: `|publisher=` (help)

Надворешни врски
----------------

* Џејсон Њустед на Ризницата
* Официјално мрежно место
* Џејсон Њустед на Твитер

|
|  |
| Претходник**Клиф Бартон** | **Басист на Металика**1986–2001 | Наследник**Роберт Трухиљо** |

Поврзано
--------

* Металика
* Треш метал

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Metallica |
| --- |
|  |
| 
* **Џејмс Хетфилд**
* **Ларс Улрих**
* **Кирк Хамет**
* **Роберт Трухиљо**

* Рон Мекговни
* Дејв Мастејн
* Клиф Бартон
* Џејсон Њустед

 |
|  |
| Студиски албуми | 
* *Kill 'Em All*
* *Ride the Lightning*
* *Master of Puppets*
* *...And Justice for All*
* *Metallica*
* *Load*
* *ReLoad*
* *St. Anger*
* *Death Magnetic*
* *Hardwired… to Self-Destruct*
* *72 Seasons*

 |
|  |
| Албуми во живо | 
* *Live Shit: Binge & Purge*
* *S&M*
* *Orgullo, Pasión, y Gloria: Tres Noches en la Ciudad de México*

 |
|  |
| Компилации | 
* *Garage Inc.*

 |
|  |
| Заеднички албуми | 
* *Lulu* (со Лу Рид)

 |
|  |
| Мини албуми | 
* *The $5.98 E.P.: Garage Days Re-Revisited*
* *Some Kind of Monster*
* *Six Feet Down Under*
* *Six Feet Down Under (втор дел)*
* *Live at Grimey's*
* *Beyond Magnetic*

 |
|  |
| Музички кутии | 
* *The Good, the Bad & the Live*
* *Metallica: Vinyl Box Set*
* *The Metallica Collection*

 |
|  |
| Синглови | 
* "Whiplash"
* "Jump in the Fire"
* "Creeping Death"
* "Master of Puppets"
* "Harvester of Sorrow"
* "Eye of the Beholder"
* "One"
* "Enter Sandman"
* "The Unforgiven"
* "Nothing Else Matters"
* "Wherever I May Roam"
* "Sad but True"
* "Until It Sleeps"
* "Hero of the Day"
* "Mama Said"
* "King Nothing"
* "The Memory Remains"
* "The Unforgiven II"
* "Fuel"
* "Turn the Page"
* "Whiskey in the Jar"
* "Die, Die My Darling"
* "No Leaf Clover"
* "I Disappear"
* "St. Anger"
* "Frantic"
* "The Unnamed Feeling"
* "Some Kind of Monster"
* "The Day That Never Comes"
* "My Apocalypse"
* "Cyanide"
* "The Judas Kiss"
* "All Nightmare Long"
* "Broken, Beat & Scarred"
* "The View"

 |
|  |
| Промотивни синглови | 
* "Fade to Black"
* "For Whom the Bell Tolls"
* "...And Justice for All"
* "Don't Tread on Me"
* "Ain't My Bitch"
* "Bleeding Me"
* "Better than You"

 |
|  |
| Други песни | 
* "The Four Horsemen"
* "Seek & Destroy"
* "Am I Evil?"
* "The Call of Ktulu"
* "Battery"
* "Welcome Home (Sanitarium)"
* "Disposable Heroes"
* "Orion"
* "Blackened"
* "To Live Is to Die"
* "The God That Failed"
* "The Unforgiven III"

 |
|  |
| Видео албуми | 
* *Cliff 'Em All*
* *2 of One*
* *A Year and a Half in the Life of Metallica*
* *For Those About to Rock*
* *Live Shit: Binge & Purge*
* *Cunning Stunts*
* *S&M*
* *Classic Albums: Metallica – Metallica*
* *Some Kind of Monster*
* *The Videos 1989–2004*
* *Français Pour Une Nuit*
* *Orgullo, Pasión, y Gloria: Tres Noches en la Ciudad de México*
* *The Big 4 Live from Sofia, Bulgaria*
* *Quebec Magnetic*

 |
|  |
| Турнеи | 
* Kill 'Em All for One Tour
* Ride the Lightning Tour
* Damage, Inc. Tour
* Monsters of Rock Tour 1987
* Monsters of Rock Tour 1988
* Damaged Justice Tour
* Wherever We May Roam Tour
* Guns N' Roses/Metallica Stadium Tour
* Nowhere Else to Roam Tour
* Shit Hits the Sheds Tour
* Poor Touring Me
* Poor Re-Touring Me Tour
* Garage Remains the Same Tour
* M2K Mini Tour
* Summer Sanitarium Tour
* Summer Sanitarium 2003 Tour
* Madly in Anger with the World Tour
* Escape from the Studio '06
* Sick of the Studio '07
* 2008 European Vacation Tour
* World Magnetic Tour
* 2011 Vacation Tour
* 2012 European Black Album Tour
* The Complete Arsenal Tour

 |
|  |
| Поврзани статии | 
* Sylosis
* Награди и номинации
* Дискографија
* Демо снимки
* Apocalyptica
* Beatallica
* Рик Рубин
* Бивис
* Orion Music + More
* *Бивис и Батхед*
* Егзодус
* Флотсам и Џетсам
* *Тужбата против Напстер*
* Мегадет
* Боб Рок
* *A Tribute to the Four Horsemen*
* *The Blackest Album: An Industrial Tribute to Metallica*
* *Guitar Hero: Metallica*
* *Metallic Assault: A Tribute to Metallica*
* *Metallic Attack: The Ultimate Tribute*

 |

 |

 

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 66667879
* LCCN: no2009126344
* ISNI: 0000 0001 1935 646X
* SELIBR: 403781
* BNF: cb14048891t (податоци)
* MusicBrainz: 248ead7d-8058-4e0c-b334-fde70c036f8d
* NKC: ola2002150644

 |

 |